**Adatkezelési tájékoztató**

a közterület-használati kérelmek és jogellenes közterület-használati ügyek elbírálásához, továbbá tulajdonosi hozzájárulás kiadása ügyében érkező kérelmek elbírálásához

**Tisztelt Ügyfelünk**!

Adatainak védelme fontos számunkra, ezért ezúton szeretnénk Önt tájékoztatni – az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

**1. Az adatkezelő**

Budapest Főváros Főpolgármesteri Hivatal - *Városigazgatóság Főosztály*

Székhely: 1052 Budapest, Városház u. 9-11.

Levélcím: 1840 Budapest

E-mail: ugyfelszolgalat@budapest.hu

Telefon: +36 1 327-1000

Honlap: www.budapest.hu

**2.** **Adatvédelmi tisztviselő**

dr. Molnár Katalin /+36 1 327-1454, adatvedelmitisztviselo@budapest.hu/

**3. Az adatkezelés alapjául szolgáló jogszabályok**

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet

b) az információs önrendelkezési jogról és az információszabadságról szóló 2011. évi CXII. törvény

c) az általános közigazgatási rendtartásról szóló 2016. évi CL. törvény

d) az épített környezet alakításáról és védelméről szóló 1997. évi LXXVIII. törvény

e) a polgári törvénykönyvről szóló 2013. évi V. törvény

f) a nemzeti vagyonról szóló 2011. évi CXCVI. törvény

g) Magyarország helyi önkormányzatairól szóló 2011. évi CLXXXIX. törvény

h) a Fővárosi Önkormányzat tulajdonában álló közterületek használatáról szóló 3/2013. (III.8.) Főv. Kgy. rendelet

i) a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet

**4.** **A kezelt adatok köre, az adatkezelés célja és jogalapja**

A Főpolgármesteri Hivatal (a továbbiakban: Hivatal) által – a Budapest Főváros Önkormányzatának tulajdonában álló közterületek használatával és tulajdonosi hozzájárulások kiadásával kapcsolatban – kezelt személyes adatok köre és célja:

|  |  |  |
| --- | --- | --- |
|  | **A személyes adat megnevezése** | **Az adatkezelés célja** |
| **Közterület-használati kérelmek/****Jogellenes közterület-használati ügyek elbírálása** | érintett neve,anyja neve,születési helye, ideje,személyazonosító igazolvány száma,egyéni vállalkozó nyilvántartási száma,őstermelői igazolvány száma,lakcíme,adószáma | * érintett azonosítása céljából, közterület-használati jogviszony létesítése, fenntartása, és a szerződés teljesítésével kapcsolatos kérelmek elbírálása
* jogellenes közterület-használat elbírálása
* jogellenes használókkal szemben jogi eljárások indítása
* végrehajtási eljárás kezdeményezése
* kapcsolattartás céljából
 |
| bankszámlaszáma | * közterület-használati díj beérkezésének ellenőrzése, díjak rendezése céljából
 |
| kapcsolattartó neve, telefonszáma | * kapcsolattartás céljából
 |
| telefon/faxszámae-mail címe | * kapcsolattartás céljából
 |
| **Tulajdonosi hozzájárulások****elbírálása** | érintett neve,lakcíme,telefon/faxszámae-mail címe, vállalkozó nyilvántartási száma | * érintett azonosítása céljából
* tulajdonosi hozzájárulás elbírálása céljából
* kapcsolattartás céljából
 |
| kapcsolattartó neve, telefonszáma  | * kapcsolattartás céljából
 |

Az érintett (kérelmező/jogellenes közterület használó) személyes adatait a Rendelet: II. fejezet 6. cikk (1) c) és e) pontjai alapján kezeljük:

Közérdekű feladat végrehajtása (Tulajdonos önkormányzat önkormányzati hatósági jogkörének gyakorlása a Fővárosi Önkormányzat közterületeit érintően)

A Fővárosi Önkormányzat tulajdonában álló közterületek közterület-használatának elbírálása jogszabály alapján hatósági jogkörben történik, ideértve a jogellenes közterület-használatot is

Adatkezelőre vonatkozó jogi kötelezettség teljesítése (Az önkormányzat tulajdonosi jogkörének gyakorlása a vagyonkezelésében lévő közterületeket érintően, illetve a tulajdonosi hozzájárulások elbírálását érintően)

A Fővárosi Önkormányzat vagyonkezelésében lévő közterületek közterület-használatának, illetve a Fővárosi Önkormányzat tulajdonában álló közterületeket érintően a tulajdonosi hozzájárulás elbírálása jogszabály alapján tulajdonosi jogkörben történik.

Az adatszolgáltatás jogszabályon alapul. A személyes adatok a jogszabályon alapuló kérelmek vizsgálatához és a megalapozott döntéshozatalhoz/válaszadáshoz is elengedhetetlenül szükségesek.

**5.** **Az adatkezelés időtartama**

A Hivatal a személyes adatokat *az önkormányzati hivatalok egységes irattári tervének kiadásáról szóló* 78/2012. (XII.28.) BM rendelet és belső szabályzatok szerinti időtartamig őrzi meg. A közterület-használattal, illetve a jogellenes közterület-használattal kapcsolatos ügyiratok, a központi irattárba helyezést követően, az iratkezelési szabályok szerint 5 év után selejtezhetők, a tulajdonosi hozzájárulások elbírálásával kapcsolatos ügyiratok nem selejtezhetőek.

**6**. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak jogosultak.

A Hivatal a személyes adatokat a székhelyén található szervereken és irattárban és a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen. A személyes adatok védelméről a Hivatal saját belső utasítása alapján gondoskodik, valamint az alkalmazott informatikai eszközöket úgy választja meg, hogy a kezelt adat:

a) csak az arra feljogosítottak számára hozzáférhető

b) hitelessége biztosított

c) változatlansága igazolható

legyen.

A Hivatal munkatársai megakadályozzák, hogy minden olyan helyisége esetében, ahol adatkezeléssel, adatszolgáltatással kapcsolatos feladat ellátásra kerül sor, illetéktelen személyek jussanak be.

A Hivatal informatikai rendszerét és hálózatát egyaránt védjük a külső támadások (vírusok, jogosulatlan hozzáférés) ellen.

**7. Adattovábbítás**

Közigazgatási bírsággal, díjhátralékkal és egyéb végrehajtással kapcsolatos feladatok ellátása érdekében amennyiben közterület-használati hatósági szerződés születik, a megkötött szerződés, illetve hatósági döntés és ezzel együtt az adatok (név, születési hely, idő, anyja neve, személyi igazolvány száma, lakcím, telefonszám, e-mail cím, bankszámlaszám) továbbításra kerülnek az illetékes állami adóhatósághoz végrehajtás céljából.

**8.** **Az érintett adatkezeléssel kapcsolatos jogai és jogorvoslati lehetőségei**

Az érintett (az 1. pontban megadott elérhetőségeinken) kérheti:

a) tájékoztatását a személyes adatai kezeléséről,

b) személyes adatainak helyesbítését,

c) személyes adatainak törlését,

d) személyes adatai kezelésének korlátozását

e) tiltakozhat a személyes adatainak kezelése ellen

Az érintett kérelmére Adatkezelő

* tájékoztatást ad arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* a kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Adatkezelő az érintett kérésére indokolatlan késedelem nélkül helyesbíti az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

Adatkezelő

* a személyes adatot törli, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezeléshez. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.

Adatkezelő

* az érintett kérésére korlátozza az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, illetve, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges.

Érintett

jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatait nem kezelhetjük tovább kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

• Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**9. Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően - haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

**Panasz**

Az érintett a Nemzeti Adatvédelmi és Információszabadság Hatósághoz is fordulhat panaszával, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

1125 Budapest Szilágyi Erzsébet fasor 22/C

Fax: +361 391-1410 e-mail: ugyfelszolgalat@naih.hu

**Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

**Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni.

Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.